Förby

Förby (förbi, rootsi `föörbü, kohalikus pruugis Ferbe (`feerbe)) on küla Vormsi vallas Lääne maakonnas.

Küla kohta kasutati 1540. aastal nime Voerbuͤ, 1590. aastal Före By, 1595. aastal Föör by, 1637. aastal aga nimekujusid Vorby ja Födherby. Aastail 1977–1997 kandis küla ametlikult nime Förbi. 

Rootsi kohanimedes tähendab liigisõna by küla. Algusosa päritolu kohta on mitu versiooni. Ühe kohaselt tuleneb esiosa kas rootsi eessõnas för(e) või saksa vastavast sõna vor(der) ehk eespoolne, mis viitaks küla asukohale Vormsi läänerannikul. Teine seletus on rootsi omadussõna för ehk sõidukõlblik, mis viitaks heale sadamakohale. Hilisemad uurijad on jõudnud keeleliselt usutavamale tulemusele, mille kohaselt on nime kaasa toonud ümberasujad Soome lahe rootsikeelselt põhjakaldalt, kus on kirja pandud kolm samanimelist keskaegset küla: 1540. aastal Fföörby või Föreby Särkisalo piirkonnast, 1534. aastal Föreby Siuntio ümbruskonnast ja aastail 1546–1553 Föreby või Förby Inkoo piirkonnast. Turu toomkiriku nn mustas raamatus on ka veel sissekanne 1329. aastast, milles mainitakse Särkisalo naabervallast Olle Före nimelist maaomanikku. Lisanimi Före võib sel juhul olla moodustatud rootsi omadussõnast för, mis tähendab tervet, reibast, tugevat.Eesti kohanimede leksikon

Külas on Förby bussipeatus.https://xgis.maaamet.ee/xgis2/page/app/maanteeamet

Küla territooriumile jääb Harilaid, saar Hari kurgus, mis kuulub Väinamere hoiualasse.Maa-ameti kaardiserver Förby kaguossa jääb endine Suuremõisa asunduspiirkond Bynäs.

Viited

Kategooria:Lääne maakonna külad
Kategooria:Vormsi vald